DA
27.3.2023
Den Europæiske Unions Tidende
C 112/37
Den anden part i sagen for appelkammeret ved EUIPO: WD Plus GmbH (Hannover, Tyskland)
Sagens genstand Med sit søgsmål anlagt i henhold til artikel 263 TEUF har sagsøgeren nedlagt påstand om annullation af afgørelse truffet den 26. juli 2022 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 246/2022-2).
Konklusion 1.
Det er ufornødent at træffe afgørelse i sagen. 2.
Beijing Unicorn Technology Co.
Ltd bærer sine egne omkostninger og betaler de af Den Europæiske Unions Kontor for Intellektuel Ejendomsret (EUIPO) afholdte omkostninger.
(1)
EUT C 463 af 5.12.2022.
Sag anlagt den 25. januar 2023 — Stevi og The New York Times mod Kommissionen (Sag T-36/23) (2023/C 112/48) Processprog: engelsk Parter Sagsøgere: Matina Stevi (Bruxelles, Belgien), The New York Times Company (New York, New York, De Forenede Stater) (ved advokat B. Kloostra) Sagsøgt: Europa-Kommissionen
Sagsøgernes påstande — Kommissionens bekræftende afgørelse C(2022) 8371 final af 15. november 2022 (herefter »den anfægtede afgørelse«) annulleres. — Kommissionen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgerne fremsat tre anbringender. 1.
Første anbringende om tilsidesættelse af Europa-Parlamentets og Rådets forordning (EF) nr.
1049/2001 (1), navnlig artikel 3, stk.
1, i forordning nr.
1049/2001, og tilsidesættelse af artikel 11 i Den Europæiske Unions charter om grundlæggende rettigheder.
Kommissionen har ved anvendelse af et udenretligt argument, der er baseret på artikel 7, stk.
1, i Kommissionens afgørelse (EU) 2021/2121 (2), retstridigt tilsidesat forordning nr.
1049/2001, navnlig denne forordnings artikel 3, litra a), eftersom den fastslog, at ikke-registrerede tekstbeskeder ikke udgør dokumenter som omhandlet i forordning nr.
1049/2001, og/eller undlod at anvende artikel 3, litra a), i forordning nr.
1049/2001 på de ønskede oplysninger, og Kommissionen har herved ligeledes tilsidesat den grundlæggende ret til at modtage oplysninger som omhandlet i artikel 11 i Den Europæiske Unions charter om grundlæggende rettigheder.